  Виталий Пронин Директор Борис Серебренников.Дэбес ёросысь «Строймонтаж» огазеяськон усьтӥськиз 2012-тӥ арын. Борис Серебренников кивалтэм улсын та дыр ӵоже со юнмаз, калык пӧлын тодмо луиз.- Лэсьтӥськисьёс пӧлын интымес каллен шедьтӥськом ни, - шуэ егит ужбергатӥсь. - Элькунамы, асьме ёросамы ужаськом, бускель Пермь улосэ но потӥм ни. Со шумпотымон, но азьланьын куронъёс будэмъя кужыммес уката йылэтыны чакласьком. Вераськон мынэ выль техника басьтон, усто специалистъёсты будэтон но выль ужан амалъёсты кутон сярысь.Коллективмес бадӟым уд шуы, ужасьёсмы 15 мурт. Ваньмыз соос шальк-шальк егит пиос, бухгалтермы гинэ кышномурт. Ужасьёсмылэн шоро-куспо арлыдзы 30 арес. Таӵе кужымен, кулэ луиз ке, гурезез но берыктыны быгатом.Ми улон коркаос ӝутӥськом но лэсьтӥськонэн герӟаськем мукет ужъёсты быдэсъяськом. Кылсярысь, асьсэ коркаосын улӥсьёслы азбарзэс асфальтэн шобыртӥськом, доразы ву пыртӥськом. Арлы быдэ  шорлыдын 100 семьялы доразы чагыр эстӥськон пыртћськом но 5-6 котельнойёсты чурыт эстӥськонысь газэ выжтћськом.  Гурт удысэ но вутскиськом. Тани 2013-тӥ арын Пермь улосысь Большая Сосновка черкогуртысь фермерлы 4 толэзьскын 100 йыр кунянъёслы гид ӝутӥмы. Тятяе  Олег Серебренников, «Лесагурт» хозяйствоен кивалтӥсь, оскымтэеныз со гидмес юри учкыны ветлӥз. Яраз, лэся, аслаз эштосаз но сыӵе ик гид пуктыны куриз. Алигес сое вуттӥм, чыры-пыры ужъёс гинэ кылизы на. Гидэ пырон азе гур пуктӥм, куазь юн кезьыт луиз ке, пинал пудоез соин шунтозы. 200 йыр скалъёслы гид лэсьтыны инъет дасям на. Лэсьтӥсьёс Э. Бывальцев, Н. Владыкин но В. ЕгоровАсьме ёросысь «Труженик» эштосысь Котегуртын 200 скал тэрымон ӵыжак-выль гид вуттӥм, йӧл сӥятон инты (блок) лэсьтӥм но фермае нуись сюресэз выльдӥм-тупатъям. Хозяйство туэ отчы пудозэ пыртӥз ни. Пудо утисьёслы кыӵе бадӟым шумпотон вал! Аспӧртэмлыко праздник луиз.«Строймонтаж» мылысь-кыдысь пыриське куашкан калэ вуэм юртъёсысь калыклы улон инты пуктонъя программаез быдэсъянэ. Озьы бускель Кез черкогуртын 2 юрт ӝутӥм: одӥгаз 17 семья корка пырон кариз, нош мукетаз - 4. Котькуд юртэ ву, шуныт пыртӥм но сюресъёс лэсьтӥм. Балезино ёросысь Люк но Турецкое черкогуртъёсын чебересь шор ёзо школаос ӝутӥм. Заказчикъёс уг ӝожтӥсько. Ми понна со валтӥсь дунъет. Куронъёс вуо мукет удысъёсысь но. Тани Дэбес но Кез черкогуртъёсын вакчи дыр куспын магазинъёс пуктӥм. Басьяськисьёс отчы шумпотыса лыкто. Тракторист В. Стрельцов.Дэбесын шуныт сётӥсь гумыосты выльдӥм, нош Уйвай гуртын магазин ӝутӥм. Аргуртэ ву кыским. Ум вунэтӥське нимаз корка лэсьтыны курисьёсты но. Лесагуртын валтӥсь зоотехниклы Екатерина Хохряковалы шыкыс кадь ӝикыт юрт пуктӥм.Ум вунэтӥське асьме ужасьёсмы сярысь но. Огазеяськон 3 муртлы улон корка пуктӥз ни. Вуоно арын эшшо одӥг семьялы вуттом на.Бордам тыршо ужзэс ӟеч тодӥсь-валась специалистъёс. Огазеяськон усьтӥськем дырысен прораб луыса ужа Эдуард Бывальцев. Озьы ик синмаськымон тыршо слесарь Виктор Егоров, тракторист-экскаваторщик Владимир Стрелков, Дмитрий Аленников, Дмитрий Хохряков но мукетъёсыз. Тужгес ӟечез тани мар: ми одӥг семья кадь тупаса улӥськом, ог-огмылы юрттыса, ужаськом.Геннадий Романов Туспуктӥз Александр Горбунов Теги: реклама уж  